[Foto’s] Ouerskap is nie altyd maklik nie…‘n Skreeusnaakse foto wat ‘n Amerikaanse egpaar gedeel het. Hulle het bygevoeg dat hulle kleinding darem ongedeerd is (Foto: Bored Panda) Ouerskap is helaas nie ŉ maklike taak nie – elke ouer begaan êrens lang die pad ŉ glipsie of twee. Die webwerf Bored Panda het ouers wêreldwyd onlangs uitgedaag om foto’s van hul grootste “ouerskap-flaters” te deel. Dié foto’s, wat beloof om jou te laat skater van die lag, wys onder meer hoe ouers per ongeluk hul dogtertjie laat val terwyl hulle haar aan haar hande swaai, ŉ pa wat ŉ foto van sy pasgebore baba wil neem en dan die selfoon op hom laat val en die glanspersoonlikheid Kourtney Kardashian wat haar dogtertjie per ongeluk met ŉ motordeur in die gesig slaan. Vir soortgelyke foto’s, besoek Bored Panda se webwerf.